नियमों की बात करें तो फिल्म बंधु कहता है कि उत्तर प्रदेश में वो फिल्में टैक्स फ्री होंगी जो यहां शूट हुईं और उनमें यहां के कलाकारों ने काम किया। मगर हाल में जो कुछ हो रहा है उसमंे तो बस इतना काफी है कि फिल्म का निर्देशक या कलाकार जाकर हमारे सीएम साहब से मिल ले, उनके साथ मुस्कुरा कर फोटो खिंचवा ले और फिल्म के टैक्स फ्री होने की गारंटी पक्की। कुछ दिन पहले महेश भट्ट साहब और इमरान हाशमी ने आकर सीएम से हाथ मिलाया और हमारी अधूरी कहानी को टैक्स फ्री करवा कर चले गए। इसके पहले पीके, हवाईजादा, मर्दानी, मैरीकॉम, बुलेट राजा समेत कई फिल्में टैक्स फ्री हुईं और सबसे ताजा उदाहरण बजरंगी भाईजान और मसान।